གུང་ཧོ་རྫོང་ཞིང་ཕྱུགས་ཅུའུ་ཡི་ཅུའུ་ཀྲང་གཞོན་པ་སྟག་ལྷ་ཡིས་བཤད་རྒྱུར།འབྲོག་པ་མཁར་གྲོང་དུ་གནས་སྤར་ནས་གཏན་སྡོད་བྱས་རྗེས།སྡོད་ཁང་གི་ཆ་རྐྱེན་ལེགས་བཅོས་ཐོབ་པ་མ་ཟད།བསམ་བློའི་འདུ་ཤེས་ལ་ཡང་འགྱུར་ལྡོག་བྱུང་ཡོད།མང་གོལ་སྡེ་བའི་དར་རྒྱས་ཀྱིས་དེ་སྔོན་ཕྱུགས་ར་ན་ཕྱུགས་འཚོ་བཞིན་ཡོད་པ་དང་།ཕྱུགས་མང་བ་དང་རྩྭ་ཉུང་བས་ཕན་འབྲས་མི་བཟང་ལ།བཟའ་མི་གང་བོར་ཡོང་སྒོ་སྒོར་ཁྲི་གཅིག་མ་གཏོགས་མེད།གནས་སྤར་རྗེས་ཁོ་དང་ཁོའི་ཆུང་མ་ཟི་ལིང་སོགས་སུ་ཞོར་ལས་སུ་སོང་བ་དང་།བུ་མོ་ཚེ་རིང་མཚོ་རྫོང་མཁར་དུ་ནད་གཡོག་པ་བྱས་པའི་ཞོར་དུ་རང་ཉིད་དགའ་ཞེན་ཆེ་བའི་དེང་རབས་དར་ཁྱབ་ཆེ་བའི་གཙགས་དྲུབ་ལས་བཞིན་ཡོད་པས།བཟའ་མི་གང་བོའི་ལོ་རེའི་ཡོང་སྒོ་སྒོར་ཁྲི་གསུམ་ལྷག་ཡོད་པ་དང་།གནས་མ་སྤར་སྔོན་དང་བསྡུར་ན་ཡོང་སྒོ་ལྡབ་འགྱུར་གྱིས་ཇེ་བཟང་དུ་སོང་ཡོད།དར་རྒྱས་བཟའ་མི་གང་བོས་ད་དུང་ནམ་ཟླ་ཇེ་དྲོར་སོང་ན་གཏན་སྡོད་བྱེད་སའི་མཐའ་འཁོར་དུ་སྔོ་ཚོད་འདེབས་སའི་དྲོད་ཁང་ཞིག་ལས་འདོད་ཡོད།དར་རྒྱས་ཀྱིས་བཤད་རྒྱུར།དེ་ལྟར་བྱས་ན་རང་ཉིད་ཀྱི་སྔོ་ཚོད་ཟ་བར་སྟབས་བདེ་བ་མ་ཟད།ལྷག་མ་རྫོང་མཁར་དུ་སོང་ནས་བཙོང་ཆོགཟེར།